[{"text_idx": "#000000", "text": "EtxeaErreportajeak[Egan\u0303aren belaunaldia VI] In\u0303aki Murua"}, {"text_idx": "#000001", "text": "[Egan\u0303aren belaunaldia VI] In\u0303aki Murua"}, {"text_idx": "#000003", "text": "Gertakarien ilustrazioak: Txema Garzia Urbina"}, {"text_idx": "#000006", "text": "Telleriaren etxean bagenuen behin bazkari bat eta han ginen Lazkano, Sebastian, Egan\u0303a, Mendizabal eta ni, bakoitza bere familiarekin. Albizturrera bidean, aldapa hasieran, putetxea zegoen eta egongo da orain ere, eta pasadizoan esan nion Blancari:"}, {"text_idx": "#000011", "text": "Beste batean, Donostian ginen Andoni eta biok, ez naiz gogoratzen zertara joanak. Andu Lertxundi ere gurekin elkartu zen, eta honek galdetu zidan ea Gabirian jaioa al nintzen."}, {"text_idx": "#000012", "text": "\u2014Ez, ni Beasainen jaio ninduan, orain Ertzaintzak kuartela duen horretan zegoen San Migel klinikan \u2014esan nion."}, {"text_idx": "#000013", "text": "Andu Lertxundi ez zen aklaratzen klinika horren kokapenaz."}, {"text_idx": "#000014", "text": "\u2014Kanpoan, orduan? \u2014esan zidan, eta ezetz erantzun nion, barruan jaio nintzela. Andu tente samar gelditu zen eta Andonik sekulako algarak egiten zituen."}, {"text_idx": "#000017", "text": "Telleriarekin joan nintzen, behin, Bergarako San Prudentziora. Hango ermita txikiaren kontra dagoen soziedadera sartu ginen bazkaritara eta, han, familia oso bat aurkitu genuen, anaia mordo bat, eskuetako behatzak ohi baino laburragoak zituena, azkonarraren atzaparrak bezalaxe, motz-motzak. Anaia denak antzekoak ziren, baina koinatak, denak zeharo ezberdinak: bata ile gorria, bestea ilehoria, bestea gaztaina kolorekoa eta denak erdaldunak. Bertso saioa bukatu genuenean, anaia horietako batek esplikatu zigun anaia zaharrena hasi zela pinua Soriara garraiatzen eta, bueltan, trailerra hutsik ekarri beharrean, anaia bakoitzari andre bana ekartzen hasi zitzaiela. Barre batzuk egin genituen. Eta jarraitu zuen kontatzen aitak buruaren gainean eskua jarri eta behatzen artetik ateratzen ziren ileak makinarekin ebakiz mozten ziela ilea eta, hitz egiteko modu esajeratu samarra zuenez, kontatu zigun, ondoren, umetan zakuz jantzita ibiltzen zirela."}, {"text_idx": "#000018", "text": "San Prudentzioko auzoan sendagilea aldatu omen zuten. Eta sendagile berria baserri horretara etorri zen batean, aitona aurkitu omen zuen alper-harriaren gainean eserita eguzki epeletan. Eta sendagileak galdetu zionean ea zenbat mutil eta zenbat neska zeuden umeen artean, aitonak erantzun omen zion:"}, {"text_idx": "#000022", "text": "Sekulako barreak egin genituen. Nik ere egiten nizkien galdera batzuk, baina Telleriak bazekien auzoko berri eta hark tiratzen zien mingainetik. Ez naiz seguru gogoratzen zenbat senide ziren, baina hamasei bat-edo baziren. Anaia horietako batek kontatu zuenez, bere komunio txikiko argazkian anaia-arreba guztiak bildu omen ziren, bat izan ezik, jaietako arroparik gabe gelditu zelako."}, {"text_idx": "#000023", "text": "\u2014Hik, alu horrek jantzi hituen nire arropak \u2014esaten zion anaietako batek."}, {"text_idx": "#000032", "text": "\u2014Berak bidali natxik. Ni ezetzean nengoan, baina badiagu hemen lagun bat eta zerbait aurreratzen bada, lagun horri abisua pasatzekotan geratu duk andrea, eta lagun horrek niri abisua pasatzekotan. Eta saio erdian banaiz ere, jendeari esan zer pasatu zaidan eta joan egingo nauk."}]